ઘૃષ્ણેશ્વર મંદિર ઔરંગાબાદથી 35 કિમી દૂર છે. જે મુંબઈથી 422 અને પૂનાથી 250 કિમી દૂર છે. ઔરંગાબાદથી ઘૃષ્ણેશ્વર સુધીનો પ્રવાસ જીવનનો યાદગાર પ્રવાસ બની રહેશે. રસ્તામાં ઘેઘૂર ઝાડ, ઉંચા ઉંચા પહાડ અને સુંદર એલોરાની ગુફાઓની પાસેથી મંદિરનો રસ્તો નીકળે છે. ઘૃષ્ણેશ્વર જવા માટે ઔરંગાબાદ અને દૌલતાબાદથી બસ અને ટેક્સીની સુવિધા મળે છે. ટ્રેનથી પ્રવાસ કરતા હોવ તો ઔરંગાબાદ જ સૌથી નજીકનું રેલવે સ્ટેશન છે. અહીંથી ટેક્સી અથવા ઓટો દ્વારા મંદિર પહોંચી શકાય છે.